Проект

**ЗАКОН**

**за изменение и допълнение на Закона за посевния и посадъчния материал**

(обн., ДВ, бр. 20 от 2003 г.; изм. и доп., бр. 27 от 2005 г., бр. 30 и 97 от 2006 г., бр. 36 и 43 от 2008 г., бр. 25 и 41 от 2010 г., бр. 8 и 39 от 2011 г., бр. 28 от 2016 г., бр. 58 от 2017 г. и бр. 17 от 2018 г.)

**§ 1.** В чл. 6 се създават ал. 20 и 21:

„(20) Когато при контролната официална полска инспекция по ал. 17 се установят несъответствия по вина на инспектора, които не позволяват продължаване на сертифицирането на посева, разрешението по ал. 1 се отнема.

(21) След отнемане на разрешението при условията на чл. 20, лицето може да кандидатства за издаване на ново разрешение по реда на този член“.

**§ 2**. В чл. 9 се създава ал. 3:

„(3) Когато се установят нередовности по подаденото заявление, заявителят се уведомява за това и му се определя срок за отстраняването им, който не може да е по-кратък от 10 работни дни.“

**§ 3**. В чл. 13, ал. 1 думите „Общ каталог на сортовете земеделски растителни видове или Общ каталог на сортовете зеленчукови култури“ и „и овощни“ се заличават.

**§ 4.** В чл. 14 се правят следните изменения и допълнения:

1. В ал. 2 думите „и овощни растения“ се заличават.
2. В ал. 3, т. 2 след думите „зеленчукови култури“ се поставя запетая и се добавя „овощни видове“.
3. Създават се ал. 7 и 8:

„(7) Заявителят за вписване на сорта в официалната сортова листа ежегодно подава заявление за следващата година до 20 декември на текущата календарна година. Заявлението се подава лично, чрез пълномощник, по електронен път при условията и по реда на чл. 5 и 22 от Закона за електронното управление, чрез лицензиран пощенски оператор или устно.

(8) Когато се установят нередовности по подаденото заявление, заявителят се уведомява за това и му се определя срок за отстраняването им, който не може да е по-кратък от 10 работни дни.“

**§ 5.** В чл. 16, в ал. 1 думата „наредбата“ се заменя с „наредбите“.

**§ 6.** В чл. 18 се правят следните изменения и допълнения:

1. Създават се нова ал. 13 и ал. 14:

„(13) За получаване на разрешение по ал. 3 или за издаване на удостоверение по ал. 8 лицата подават заявление по образец в ИАСАС. Заявлението се подава лично, чрез пълномощник, по електронен път при условията и по реда на чл. 5 и 22 от Закона за електронното управление или чрез лицензиран пощенски оператор.

(14) Когато се установят нередовности по подаденото заявление, заявителят се уведомява за това и му се определя срок за отстраняването им, който не може да е по-кратък от 10 работни дни.“

2. Досегашната ал. 13 става ал. 15.

**§ 7.** В чл. 19 се правят следните допълнения:

1. В ал. 2 накрая се добавя „след подадено заявление по образец. Заявлението се подава лично, чрез пълномощник, по електронен път при условията и по реда на чл. 5 и 22 от Закона за електронното управление или чрез лицензиран пощенски оператор.“
2. Създава се ал. 4:

„(4) Когато се установят нередовности по подаденото заявление, заявителят се уведомява за това и му се определя срок за отстраняването им, който не може да е по-кратък от 10 работни дни.“

**§ 8.** В чл. 20 ал. 7 се изменя така:

„(7) В 15-дневен срок ИАСАС информира възложителя по договора за сортоизпитване за издадената от министъра на земеделието, храните и горите заповед по чл. 21.“

**§ 9.** Член 22 се изменя така:

„Чл. 22. За сортоизпитване за различимост, хомогенност и стабилност и биологични и стопански качества се заплащат такси в размер, определен с тарифата по чл. 6, ал. 7 и по ценоразпис на услугите, утвърден от изпълнителния директор на ИАСАС.“

**§ 10.** В чл. 28 се правят следните изменения и допълнения:

1. Създават се нови ал. 6 и 7:

„(6) За получаване на регистрация по ал. 4 лицата подават заявление по образец в ИАСАС. Заявлението се подава лично, чрез пълномощник, по електронен път при условията и по реда на чл. 5 и 22 от Закона за електронното управление или чрез лицензиран пощенски оператор.

(7) Когато се установят нередовности по подаденото заявление, заявителят се уведомява за това и му се определя срок за отстраняването им, който не може да е по-кратък от 10 работни дни.“

2. Досегашните ал. 6 и 7 стават съответно ал. 8 и 9.

**§ 11.** В чл. 31, ал. 5 думите „съгласно наредбите по чл. 29, ал. 6“ се заменят с „на лица положили успешно изпит за пробовземачи, организиран от ИАСАС.“

**§ 12.** В чл. 57 се правят следните изменения и допълнения:

1. В ал. 1 след думите „отговарят на изискванията“ се добавя „за еквивалентност на Европейската комисия,“.
2. В ал. 2 след думите „трябва да са“ се добавя „етикетирани с официални OECD етикети“, а думите „документ за посевни качества и здравно състояние, издаден“ се заменят с „OECD сертификат и ISTA оранжев сертификат, издадени“.
3. В ал. 3 след думите „трябва да са“ се добавя „етикетирани с официални OECD етикети и“, а думите „документ за посевни качества и здравно състояние“ се заменят с „ISTA оранжев сертификат“.
4. В ал. 4 думите „са придружени от документ за качество, издаден от официален сертифициращ и/или контролен орган на страната износител“ се заменят с „отговарят на изискванията за еквивалентност на Европейската комисия“.
5. В ал. 5 изречение първо се заличава, а в изречение второ след думите „OECD документ“ се добавя „и ISTA оранжев сертификат за посевни качества“.

**§ 13.** В чл. 58 се правят следните изменения и допълнения:

1. В ал. 2 след думите „изискванията на“ се добавя „решенията за еквивалентност на Европейската комисия, на“.
2. В ал. 4 след думата „несъответствие“ се добавя „с изискванията за еквивалентност и/или“.
3. В ал. 5:

а) в основния текст накрая се добавя „взема проби и извършва лабораторен анализ на внесените семена“;

б) точки 1 и 2 се отменят.

1. В ал. 6 думите „и грунтов контрол по ал. 5“ се заличават.
2. В ал. 8 думите „т. 1“ се заличават.

**§ 14.** В чл. 61 се правят следните изменения:

1. Алинея 1 се изменя така:

„(1) Изискванията на този закон не се прилагат за семена и посадъчен материал, предназначени за износ в трети страни“.

1. Алинеи 2, 3, 4, 5, 6 и 7 се отменят.

**§ 15.** В чл. 62, ал. 1 след думата „Всеки“ се добавя „производител и“, а думата „заготвя“ се заличава.

**Заключителна разпоредба**

**§ 16.** Законът влиза в сила от деня на обнародването му в „Държавен вестник“.

Законът е приет от 44-то Народно събрание на ………………….. 2019 г. и е подпечатан с официалния печат на Народното събрание.

**Председател на Народното събрание:**

**Цвета Караянчева**